stanford-oval/wikipedia huggingface dataset:
פיתוח לפלס למולטיפולים אלקטרוסטטיים
הפיתוח למומנטים > התפלגות אלקטרוסטטית רציפה

גודל הפוטנציאל החשמלי שיוצר מערך רציף של מטענים אלקטרוסטטיים, שסכומם האלגברי הכולל מתאפס (כמתואר באיור), בנקודה מרוחקת  P, כאשר התווך הוא ריק, ולכן ערכו של הקבוע הדיאלקטרי במקרה זה הוא  \varepsilon _{0}, מחושב כך:
יהי  V' אזור מרחבי עם התפלגות המטען  \rho \left({\vec {r'}}\right). ללא הגבלת הכלליות נבחר את ראשית הצירים להיות בנקודה  O כמתואר, כך שהמרחק בין  O לאלמנט מטען ב-  V' יהיה  r', המרחק מהראשית ל-  P יהיה  r והזווית בין  {\vec {r}} ל-  {\vec {r'}} תהיה  \theta .
ממילא המרחק בין אלמנט מטען ב-  V' ל-  P הוא:
 \left|{\vec {r}}-{\vec {r'}}\right|={\sqrt {\left({\vec {r}}-{\vec {r'}}\right)\cdot \left({\vec {r}}-{\vec {r'}}\right)}}={\sqrt {r^{2}-2rr'\cos \theta +r'^{2}}}=r{\sqrt {1-2{\frac {r'}{r}}\cos \theta +\left({\frac {r'}{r}}\right)^{2}}}
ובמצב זה אלמנט פוטנציאל  dV\left({\vec {r}}\right) בנקודה  P, הנוצר מאלמנט מטען  dq באזור  V', יהיה:
 dV\left({\vec {r}}\right)={\frac {1}{4\pi \epsilon _{0}}}\cdot {\frac {dq}{\left|{\vec {r}}-{\vec {r'}}\right|}}={\frac {1}{4\pi \epsilon _{0}}}\cdot {\frac {\rho \left({\vec {r'}}\right)dV'}{r{\sqrt {1-2{\frac {r'}{r}}\cos \theta +\left({\frac {r'}{r}}\right)^{2}}}}}={\frac {\rho \left({\vec {r'}}\right)dV'}{4\pi \epsilon _{0}r}}\cdot {\frac {1}{\sqrt {1-2\eta \cos \theta +\eta ^{2}}}}={\frac {\rho \left({\vec {r'}}\right)dV'}{4\pi \epsilon _{0}r}}\sum _{k=0}^{\infty }\left({\frac {r'}{r}}\right)^{k}P_{k}(\cos \theta )
כאשר לעיל השתמשנו בפונקציה היוצרת  {\frac {1}{\sqrt {1-2\eta x+\eta ^{2}}}}=\sum _{k=0}^{\infty }\eta ^{k}P_{k}(x) של פולינומי לז'נדר, עבור  \eta ={\frac {r'}{r}}.
לאחר סופרפוזיציה מרחבית, הפוטנציאל הכולל בנקודה  P יהיה הסכום של כל אלמנטי הפוטנציאל, כלומר:
 V\left({\vec {r}}\right)={\frac {1}{4\pi \epsilon _{0}r}}\sum _{k=0}^{\infty }\iiint \left({\frac {r'}{r}}\right)^{k}P_{k}(\cos \theta )\rho \left({\vec {r'}}\right)dV'\Rightarrow 
 V\left({\vec {r}}\right)={\frac {1}{4\pi \epsilon _{0}r}}\left(\iiint \rho dV'+{\frac {1}{r}}\iiint r'\cos \theta \rho dV'+{\frac {1}{2r^{2}}}\iiint \left(3\cos ^{2}\theta -1\right)r'^{2}\rho dV'+{\frac {1}{2r^{3}}}\iiint \left(5\cos ^{3}\theta -3\cos \theta \right)r'^{3}\rho dV'+...\right)
כאשר  dV' הוא היעקוביאן השווה ל-  dx'dy'dz' בקואורדינטות קרטזיות או ל-  r'^{2}\sin \theta dr'd\theta d\phi  בקואורדינטות כדוריות.
הפיתוח למומנטים > התפלגות אלקטרוסטטית בדידה

עבור מערך מטענים בדיד נוכל להשתמש בפיתוח הרציף כאשר ההתפלגות תהיה התפלגות דלתא כפונקציונל ליניארי עבור פתרון דיסטריבוטיבי. כלומר, תיאור צפיפות המטען במרחב עם מטען נקודתי  q ב- \left(a,b,c\right) יהיה:
\rho \left(x,y,z\right)=q\delta \left(x-a\right)\delta \left(y-b\right)\delta \left(z-c\right)
כאשר  \delta \left(x\right) היא הדלתא של דיראק.
עבור מערך מרובה מטענים, כאשר  N מתאר את מספר המטענים  {{q}_{i}}, מתקיים:
 V\left({\vec {r}}\right)={\frac {1}{4\pi {{\varepsilon }_{0}}r}}\sum \limits _{i=1}^{N}{\sum \limits _{k=0}^{\infty }{{{q}_{i}}{{\left({\frac {{{r}_{i}}^{\prime }}{r}}\right)}^{k}}{{P}_{k}}\left(\cos \theta \right)}}
המומנטים הראשונים בפיתוח המולטיפולי

מבחינה מעשית נוכל להסתפק בסדר המוביל בפיתוח למולטיפולים חשמליים, כדי לקבל קירוב טוב לביטוי לפוטנציאל בנקודה מרוחקת. בדרך כלל נתעניין בסדרים הראשונים, שבמקרים רבים מספיקים על מנת לתאר מערכת אלקטרוסטטית ואת השפעותיה במרחב (דהיינו את הפוטנציאל החשמלי וכל הנגזר מכך). על מנת להקל על הטיפול במערכות מטענים סטטיות מסובכות, הוגדרו ארבעה אובייקטים (מומנטים) המאפיינים את ארבעת הסדרים הראשונים דלעיל: המומנט הראשון נקרא המונופול והוא הגודל הסקלרי  Q=q, המומנט השני הוא מומנט הדיפול המוגדר להיות הווקטור  {\vec {p}}={\vec {a}}q, המומנט השלישי הוא הקוואדרופול המאופיין על ידי מטריצת מומנט הקוואדרופול
 \mathbf {q} =\left({\begin{array}{rrrr}\iiint x^{2}\rho dV'&\iiint xy\rho dV'&\iiint xz\rho dV'\\\iiint xy\rho dV'&\iiint y^{2}\rho dV'&\iiint yz\rho dV'\\\iiint xz\rho dV'&\iiint yz\rho dV'&\iiint z^{2}\rho dV'\end{array}}\right)
של טנזור סימטרי מסדר שני, והרביעי הוא מומנט האוקטופול שייצוגו בכתיב טנזורי תלת־ממדי (מסדר שלישי) הוא  O_{ijk}=\iiint \left(5r_{i}'r_{j}'r_{k}'-r'^{2}\left(\delta _{jk}r_{i}'+\delta _{ik}r_{j}'+\delta _{ij}r_{k}'\right)\right)\rho \left({\vec {r'}}\right)dV' כאשר  \delta _{ij} היא פונקציית הדלתא של קרונקר (להבדיל מהדלתא של דיראק בה עשינו שימוש בחלק הקודם). על ארבעת אלה ועל תכונותיהם נפרט בהמשך.
נעיר כי ניתן, תחת ההגדרות לעיל, להציג את הביטוי לפוטנציאל החשמלי באופן הבא:
 V\left({\vec {r}}\right)={\frac {1}{4\pi {{\epsilon }_{0}}r}}\left(Q+{\frac {1}{r}}p+{\frac {1}{2{{r}^{2}}}}\left(3\iiint _{{V}'}{{z'}^{2}}\rho \left({\vec {r'}}\right)d{V}'-tr\left(\mathbf {q} \right)\right)+{\frac {1}{2{{r}^{3}}}}\sum \limits _{i,j,k=1}^{3}{{\hat {r}}_{i}}{{\hat {r}}_{j}}{{\hat {r}}_{k}}{{O}_{ijk}}+...\right)
כאשר  tr\left(\mathbf {q} \right) היא עכבת מטריצת מומנט הקוואדרופול  \mathbf {q}  ו-  {\hat {r}}_{i} הוא הרכיב ה-  i של וקטור היחידה בכיוון  r.
המומנטים הראשונים בפיתוח המולטיפולי > המונופול

מונופול מייצג חלקיק נקודתי חד-קוטבי שיכול להיות טעון חיובי או שלילי. יחידות המונופול הן קולון (
 \left[C\right]
).
הפוטנציאל החשמלי שיוצר חלקיק נקודתי (ביחס לכל סקלת אורך) טעון 
 q
מסומן 
 {{V}_{Q}}
ובריק הוא נתון על ידי הנוסחה 
 {{V}_{Q}}\left({\vec {r}}\right)={\frac {q}{4\pi {{\varepsilon }_{0}}r}}.
בנוסף השדה החשמלי שיצור אותו מטען 
 q
מסומן 
 {{\vec {E}}_{Q}}
וערכו 
 {{\vec {E}}_{Q}}\left({\vec {r}}\right)={\frac {q}{4\pi {{\varepsilon }_{0}}{{r}^{2}}}}{\hat {r}}
וכתוצאה משדה אלקטרוסטטי זה יפעל כוח 
 {{\vec {F}}_{Q}}\left({\vec {r}}\right)={\frac {q{\tilde {q}}}{4\pi {{\varepsilon }_{0}}{{r}^{2}}}}{\hat {r}}
שיהיה כוח דחייה אם המטענים 
 q,{\tilde {q}}
שווי סימן, וכאשר הם מנוגדי סימן כוח זה יהיה כוח משיכה, כך שערכו המתקבל יהיה בסימן שלילי.
באופן דומה ניתן להתייחס לצבר מטענים נקודתיים מרוכזים (באזור המרוחק מנקודת המדידה) שמומנט המונופול שלהם הוא 
 Q=q=\iiint {\rho \left({\vec {r'}}\right)dV'}
וממנו נגזרים הפוטנציאל, השדה, הכוח, והאנרגיה האלקטרוסטטיים.
המומנטים הראשונים בפיתוח המולטיפולי > הדיפול

הדיפול כאלמנט מוגדר כשני מטענים נקודתיים שווי ערך ומנוגדי סימן המרוחקים האחד מהשני מרחק  a המהווה את גודלו של הווקטור 
 {\vec {a}}
המכוון מהמטען הנקודתי השלילי אל המטען הנקודתי החיובי. יחידותיו של מומנט הדיפול הן קולון במטר (
 \left[C\cdot m\right]
).
מומנט הדיפול הוא הווקטור 
 {\vec {p}}=q{\vec {a}}
כאשר 
 q
הוא ערכו (המוחלט) של כל אחד משני המטענים המרכיבים את הדיפול. הפוטנציאל שיוצר אלמנט דיפול יחיד במערכת צירים פולרית, כאשר המטען 
 q בנקודה  \left({\frac {a}{2}},0\right) והמטען  -q בנקודה  \left(-{\frac {a}{2}},0\right), הוא 
 {{V}_{dipol}}\left({\vec {r}}\right)={\frac {{\vec {p}}\cdot {\hat {r}}}{4\pi {{\varepsilon }_{0}}{{r}^{2}}}}\propto {\frac {1}{{r}^{2}}}
,
וכיוון ש- 
 {\vec {E}}=-\nabla V, השדה החשמלי באותן קואורדינטות קוטביות הוא 
 {{\vec {E}}_{dipol}}\left({\vec {r}}\right)={\frac {1}{4\pi {{\varepsilon }_{0}}{{r}^{3}}}}\left(3\left({\vec {p}}\cdot {\hat {r}}\right){\hat {r}}-{\vec {p}}\right). כלומר לשדה החשמלי הנוצר מאלמנט בודד של דיפול 
 {\vec {p}}
יש רכיב בכיוון 
 {\hat {r}},
אך גם בכיוון 
 {\hat {\theta }},
ושני הרכיבים הם:
\left\{{\begin{aligned}&{{\vec {E}}_{\hat {r}}}={\frac {p\cos \theta }{2\pi {{\varepsilon }_{0}}{{r}^{3}}}}\\&{{\vec {E}}_{\hat {\theta }}}=-{\frac {p\sin \theta }{4\pi {{\varepsilon }_{0}}{{r}^{3}}}}\\\end{aligned}}\right.
וכל אחד מהם דועך בקצב של 
 {\frac {1}{{r}^{3}}}, בניגוד לדעיכת שדה ממונופול הדועך כ- 
 {\frac {1}{{r}^{2}}}.
בקואורדינטות כדוריות נקבל תוצאה דומה, רק שהפעם 
 {{\vec {E}}_{\hat {\theta }}}={\frac {p\sin \theta }{4\pi {{\varepsilon }_{0}}{{r}^{3}}}}.
במצבים בהם המדידה מתבצעת בנקודה רחוקה אך לא מספיק כדי להתייחס למערך כנקודתי, או לחלופין כאשר חישוב מומנט המונופול מתאפס, ניקח בחשבון את מומנט הדיפול- חישוב המתחשב בהשפעתם של כל זוג מטענים שווי ערך ומנוגדי סימן הקרובים זה לזה כך שכמעט מבטלים את ההשפעות אחד של השני בנקודה מרוחקת ובלבד ש-  r איננו גדול מדי. כלומר עבור צבר דיפולים המתהווים מהתפלגות מטען נקודתי  \rho  כלשהי, מומנט הדיפול יהיה- 
 {\vec {p}}=\iiint {{\vec {a}}dq}
וניתן לראות את השקילות המתחייבת (על מנת שנוכל לייצג את 
 {{V}_{dipol}}\left({\vec {r}}\right)
בצורה לעיל) להגדרה של מומנט הדיפול, שהרי אם 
 {\vec {r}}_{+}^{'}
הוא אינדקס המצביע על כל מטעני 
 +q
ו- 
 {\vec {r}}_{-}^{'}
הוא אינדקס הרץ על כל שאר מטעני 
 -q (כך ש- 
 {\vec {r}}_{\pm }^{'}={\vec {r'}}
הוא אינדקס הרץ על כל מטעני המערך)- אזי כיוון ש- 
 {\vec {a}}={\vec {r}}_{+}^{'}-{\vec {r}}_{-}^{'}, ברור כי-
 {\vec {p}}=\iiint {{\vec {a}}dq}=\iiint {{\vec {r}}_{+}^{'}dq}-\iiint {{\vec {r}}_{-}^{'}d\left(-q\right)}=\iiint {{\vec {r}}_{+}^{'}dq}+\iiint {{\vec {r}}_{-}^{'}dq}=\iiint {{\vec {r'}}dq}=\iiint {{\vec {r'}}\rho \left({\vec {r'}}\right)dV'}
ראו גם

פוטנציאל חשמלי
שדה חשמלי
חוק קולון
אנרגיה אלקטרוסטטית
דיפול
פולריזציה
לקריאה נוספת

Griffiths, David J. (2007) Introduction to Electrodynamics, 3rd Edition
David K. Cheng (1989) Field and Wave Electromagnetics, 2nd Edition
W. J Duffin (1990) Electricity and magnetism, 4nd Edition
J. B. Tatum (2006) Dipole and Quadrupole Moments, Electricity and Magnetism
Glenn Rowe (2012) Quadrupole moment, Electrodynamics
הערות שוליים

↑  בפעמים מסוימות (לא בערך זה) מקובל לאפיין את 'הסדר המוביל' כאיבר הראשון שלא מתאפס בפיתוח לטור לורן.
↑  האזכור דיפול מתייחס לעיתים למומנט הדיפול.
↑  דהיינו מערך מטענים שבהסתמך על מדידות (בנקודה מרוחקת) ניתן לדמות אותו לאלמנט קוואדרופול בודד.
↑  במובן שערכם המוחלט של כל אחד מאלמנטי המטען הנקודתיים שווה.
מערך מטענים אלקטרוסטטיים המתפלג בנפח מסוים. נניח ומערך המטענים הנ"ל רציף.
ניתן לראות באילוסטרציה לעיל את אופי השדה החשמלי שיוצר אלמנט דיפול. קווי השדה יוצאים מהמטען החיובי אל השלילי, ועם זאת שומרים על ההגדרה שממטען חיובי קווי השדה יצאו במאונך לקליפה כדורית אינפיניטסמלית שבמרכזה המטען החיובי, וכנ"ל עבור המטען השלילי כאשר קווי השדה נכנסים (בניצב למעטפת דמיונית כזו).
שני סוגים של קוואדרופול.
שדה חשמלי הנוצר מאלמנט קוואדרופול.
מבנה פשוט של אוקטופול.
הרכבת אלמנט ההקסטודופול על ידי שני אוקטופולים.
היטל טסרקט במרחב אוקלידי תלת־ממדי (כשם שבמרחב דו־ממדי ניתן לראות צל של צורה תלת־ממדית).
קנז (זמר)

| --- | --- |

 לידה:  5 בדצמבר 1967 (בן 56) יוגוסלביה פודגוריצה, הרפובליקה הסוציאליסטית של מונטנגרו
 שם לידה:  ננאד קנז'ביץ'
 מקום הקמה:  צטיניה 
 מוקד פעילות:  מונטנגרו 
 תקופת הפעילות:  מ-1992
 עיסוק:  זמר
 סוגה:  דאנס-פופ, מוזיקה עכשווית למבוגרים
 שפה מועדפת:  סרבית 
 חברת תקליטים:  סיטי רקורדס, Grand Production 
 צאצאים:  Ksenija Knežević 
 www.nenadknezevicknez.com
 פרופיל ב-IMDb
 
ננאד קנז'ביץ' (במונטונגרית: Ненад Кнежевић; באנגלית: Nenad Knežević; נולד ב-5 בדצמבר 1967), הידוע בשם קנז, (באנגלית: Knez), הוא זמר מונטנגרי. רנז התפרסם הודות ללהיט שלו "Dal 'si ikada mene voljela" (האם אהבת אותי אי פעם) משנת 1994, והתפרסם כזמר דאנס-פופ לאורך שנות התשעים. קנז ייצג את מונטנגרו באירוויזיון 2015 עם השיר "Adio", עמו סיים במקום ה-13.
ביוגרפיה

קנז נולד וגדל בטיטוגרד (כיום פודגוריצה) במשפחה של מוזיקאים. בגיל שש, שר קנז את "Bio jednom jedan lav" בפסטיבל Naša Radost בטיטוגרד. הוא למד בבית ספר באותה עיר. במהלך לימודיו בתיכון, הקים את להקתו הראשונה, ויסוקה פרקוונצ'יה (באנגלית: High Frequency), עם הגיטריסט ליאו סוקאג'. עם הלהקה כתב את השירים "Da l 'si ikada mene voljela" ו-"Kao magija" שלימים יהפכו ללהיטיו הגדולים ביותר. מאוחר יותר הקים את להקת הירח שניגנה על חוף מונטנגרו, ובהמשך את "להקת מונטנגרו" יחד עם אביו, מיליה קנז'ביץ'.
קריירה

בשנת 1992 החל קנז את קריירת הסולו שלו והופיע בפסטיבל הפופ בבלגרד, MESAM, עם השיר "Da l 'si ikada mene voljela". באותה שנה הקליט קנז את אלבומו הראשון, Kao magija, בעזרת חבר הלהקה לשעבר, הגיטריסט ליאו סוקאג' וכותבי השירים, Ljubo Jovović ו-Zlatko Jovović. בשנת 1994 הקליט קנז את אלבומו השני, Iz dana u dan. בשנת 1996 הקליט קנז את אלבומו השלישי, Automatic. אלבום זה היה האלבום הנמכר ביותר שלו. בשנת 1999 יצא אוסף בשם "הטוב מקנז", שכלל 18 שירים ישנים, 2 שירים חדשים, "Nijedna žena na svijetu" ו-"Ti ne znaš ko sam ja", ורמיקס של "Kao magija". בשנת 2000 הוא התחרה בפסטיבל בודווה 2000 עם השיר Vjeruj שזכה במקום הראשון. בשנת 2001 הקליט קנז את אלבומו הרביעי, Daleko, visoko. בשנת 2003 הקליט קנז את אלבומו החמישי, Ti me znaš. הוא זכה במקום השלישי בפסטיבל המוזיקה בודווה 2006. בשנת 2005 הקליט קנז את אלבומו השישי, וניל.
ב-31 באוקטובר 2014 הוכרז כי קנז ייצג את מונטנגרו באירוויזיון 2015 בווינה, אוסטריה. בהופעתו עם שירו "Adio" הגיע קנז למקום התשיעי בחצי הגמר השני, ודורג במקום ה-13 בגמר עם 44 נקודות. היה זה המיקום הגבוה ביותר של מונטנגרו אי פעם בתחרות. לשיר אדיו שתי גרסאות נוספות בצרפתית ובאנגלית.
קנז השתתף בתוכנית המציאות הישרדות VIP סרביצ'ה שהתקיימה בפיליפינים בשנת 2010.
חיים אישיים

בין השנים 1995–2013 היה נשוי לנינוסלבה קנז'ביץ', איתה יש לו שתי בנות, אחת מהן היא קסניה קנז'ביץ' מלהקת הבנות הוריקן, אשר יצגו את סרביה באירוויזיון 2021.
הערות שוליים

↑  Vanzemaljac iz Crne Gore, Vesti online (באנגלית)
↑  Puls - Nenad Knežević - Knez, web.archive.org, ‏10 בנובמבר 2014
↑  Eurovision News, Participants News, Eurovision Participants, Fans, Eurovision Montenegro: Knez to Vienna! - ESCToday.com, Eurovision News, Polls and Information by ESCToday, ‏31 באוקטובר 2014 (באנגלית אמריקאית)
↑  Nenad Pribak, Knez snimio englesku i francusku verziju | OGAE Serbia :: Vaš evrovizijski svet (ב־)
| --- | --- |
בקרת זהויות :  MusicBrainz: 03fea9d4-d5e0-40bc-bd1e-e578e9885bc2
קובץ לוג

במערכות ממוחשבות, קובץ לוג הוא קובץ שבו נרשמים אירועים חשובים בפעולת המערכת, לשם בקרה של פעולת המערכת ולמטרות נוספות.
דוגמאות:
במערכת לניהול מסד נתונים כל גישה למסד הנתונים תירשם בקובץ הלוג של המערכת, כך שבמקרה של דליפת מידע מהמערכת, למשל, ניתן יהיה לברר מי הם המשתמשים שניגשו למידע זה.
קובץ לוג שבו נרשמות תקלות בפעולתה של התוכנה מאפשר למתחזקי המערכת לטפל התקלות אלה לשם מניעת הישנות שלהן.
בתוכנה המשמשת לעדכון מסד נתונים נרשמת בקובץ הלוג כל תנועה במערכת. רישום זה משמש לצורכי בקרה (מי שינה נתון מסוים, מה הייתה התפוקה של כל מדווח וכדומה), ובמקרה של תקלה המצריכה שחזור של מאגר הנתונים לגרסת גיבוי שלו מאפשר קובץ הלוג לחזור על כל התנועות ממועד יצירת הגיבוי ועד לתקלה.
בויקיפדיה מנוהלים קובצי לוג אחדים (ראו עזרה:יומנים) שבהם נרשמות שלל פעולות שנעשו, כגון דפים שנמחקו ושינוי הרשאות משתמש.
עיצוב קובץ הלוג הוא חלק מעיצוב המערכת, וכולל קביעה של פרטים שיירשמו בו.
אסדרה של תוכנה, כגון SOX, PCI DSS, HIPAA דורשת קיומו של קובץ לוג.
Syslog הוא תקן מבוסס UDP לקובץ לוג של מסרים אלקטרוניים. בשנת 2009 החליטה IEEE להפוך את Syslog לתקן - RFC 5424.
Log4j היא ספריית קוד פתוח מבוססת Java, חלק ממיזמי קרן התוכנה אפאצ'י, המשמשת לניהול קובצי לוג.
קהילת יהודי סטולין

אספת עם ציונית בסטולין ביום פתיחת האוניברסיטה העברית בירושלים. ברקע- בית הכנסת הגדול בסטולין
יהודים בעיירה סטולין, 1929
בית הכנסת הגדול בסטולין, 1947
בעיירה סטולין (stoiyn), בעבר בפולין וכיום בבלארוס על גבול אוקראינה, התקיימה קהילה יהודית גדולה מהמאה ה-17 ועד להשמדתה בשואה. הקהילה היהודית שבסטולין נודעה בכך שהיה בה מרכז של חסידות קרלין. החל מהמאה ה-19 התקיימה בסטולין פעילות ציונית ענפה, מוסדות תרבות ובתי ספר. בזמן השואה יהודי סטולין היו נתונים לשלטון סובייטי בתחילה, ועם הכיבוש הגרמני של מזרח פולין הוקם גטו בעיירה. רוב יהודי סטולין נספו בבורות ירי בסתיו 1942.
תולדות הקהילה > ראשית הקהילה

ככל הנראה, יהודים החלו להתיישב בסטולין בסביבות שנת 1648, במהלך פרעות הקוזאקים בהובלת חמיילניצקי שידועות כפרעות ת"ח ת"ט. עם זאת, הגידול המשמעותי בנוכחות יהודית בעיירה חל לקראת סוף המאה ה-18, אז ישבו בסביבות העיירה קרוב ל-800 יהודים. הם פיתחו מאוד את האזור והקימו בתי כנסת, בתי ספר, בנק, חנויות, מרפאה ומקווה. 
בשנת 1898 יוסדה בסטולין קבוצה מקומית של חובבי ציון. בשנת 1897 מנתה הקהילה היהודית כ- 2,500 נפשות, כ-75% מכלל האוכלוסייה שבעיירה.
תולדות הקהילה > חסידות קרלין סטולין

במאה ה-18 התחזק כוחה של תנועת החסידות חסידות בקרב יהודי הקהילה, והיא הפכה למרכז חשוב של חסידות קרלין - סטולין. במאה ה-19 ישבו בה לסירוגין אדמו"רים של חסידות קרלין. ראשון הגיע לעיירה ר' אשר מסטולין, בנו של ר' אהרון הגדול מקרלין. בנו של ר' אשר חזר לקרלין, אך נכדו, הוא ר' אשר השני מסטולין חזר לעיירה. בנו הוא ר' ישראל  מסטולין, המכונה "הינוקא" מכיוון שקיבל את תפקידו כבר בגיל 5, לאחר שאביו מת בצעירותו. ר' ישראל כיהן כאדמו"ר עד ראשית המאה ה-20, ואחריו החליפו בנו, ר' משה. בשנת 1922 יוסדה בסטולין ישיבה חסידית. ר' משה יחד עם משפחתו וקהילתו נספו בגטו סטולין בשנת 1942.
תולדות הקהילה > בין מלחמות העולם

בימי מלחמת העולם הראשונה (1914-1918) בעת חילופי השלטון באזור (בין רוסים לאוקראינים לגרמנים ושוב רוסים) נפגעה העיר ויהודים רבים עזבו. לאחר המלחמה, התאוששה הקהילה מבחינה כלכלית בפולין העצמאית בין שתי מלחמות העולם, וב- 1921 ישבו במקום כ- 3,000 יהודים. אולם עם המשבר הכלכלי של שנות השלושים ואפליית השלטונות לטובת הפולנים שוב נפגעו יהודי העיר. ערב מלחמת העולם השנייה ישבו בסטולין קרוב ל-3,000 יהודים. הם התפרנסו ממסחר וממלאכה וגם מתעשיית העץ, כאשר נהר הורין (Horyn) והמעגן שלו שימשו את הסוחרים לייצוא תבואות ותוצרת חקלאית. בעיירה פעלו גמ"ח, בית יתומים, בנק יהודי, בתי ספר, גן ילדים וכולל אברכים. מבין יהודי הקהילה היו שהשתייכו לתנועה הציונית והיו גם פעילים של הבונד.
גורל יהודי הקהילה בשואה > הכיבוש הסובייטי

העיירה סטולין נכללה בתחומי פולין אותם תכננה רוסיה לקבל במסגרת הסכם ריבנטרופ - מולוטוב. בסתיו 1939 הגיעו הסובייטים לסטולין. עם הגעתם עצרו הסובייטים 20 משפחות שראשיהן היו פעילים ציוניים או פעילי הבונד והִגלו אותן לפנים ברית-המועצות. בית הספר העברי הפך לבית ספר סובייטי שלשון ההוראה בו יידיש. בכלכלה הונהגה השיטה הסובייטית.
הסובייטים נסוגו מסטולין בסוף יוני 1941, והעיירה נשארה ללא שלטון כחודשיים. בפרק הזמן הזה ניסו תושבים מקומיים לעשות פוגרומים ביהודים. היהודים התארגנו להגנה עצמית, אך לא היה להם נשק חם. ב-14 ביולי 1941 שמעו יהודי סטולין שקבוצת אסירים סובייטים משוחררים מתכננת לעשות בהם פוגרום. המזימה סוכלה בעזרת שוחד.
גורל יהודי הקהילה בשואה > הכיבוש הגרמני

ב-22 באוגוסט 1941 הגיע לסטולין גביטסקומיסר גרמני עם צוותו, מינה יודנרט והעמיד בראשו את נתן ברגנר, פליט מלודז'. יהודי העיירה הצטוו להזדהות באמצעות סרטי זרוע. מפעם לפעם הם נדרשו לשלם כופר גבוה. בני 16 ומעלה גויסו לעבודת כפייה. כמו כן נאסרו תפילה בציבור, מגע עם האוכלוסייה הנוצרית, אכילת בשר ועוד. בסוף אוגוסט 1941 הגיעו לסטולין כ-1,500 נשים וילדים שגורשו מדוויד-הורודוק (Dawidgrodek). בסוף אוגוסט 1941 חיסלו פרטיזנים את ראש העיר של סטולין וכמה גרמנים סמוך לכפר חמין (Chemin). כעונש על המעשה הזה רצחו הגרמנים את כל יהודי חמין. הגרמנים תכננו לחסל גם את יהודי סטולין, אך היודנרט הצליח לסכל את התכנית.
גורל יהודי הקהילה בשואה > הקמת הגטו

עד הקמת הגטו, ב-23-22 במאי 1942, הובאו לסטולין עוד יהודים רבים מכפרי הסביבה, ובעת הקמתו הגיע מספר היהודים בעיירה לכ-7,000. תושבי הגטו הועסקו בבתי מלאכה ובעבודות כפייה אחרות.
גורל יהודי הקהילה בשואה > השמדת הקהילה

ב-10 בספטמבר 1942 נרצחו כל חברי היודנרט במשרד הסיפ"ו -ס"ד המקומי. למחרת חוסל הגטו. בבוקר ה-11 בספטמבר, ערב ראש השנה היהודי, נלקחו כל תושבי גטו לכיכר השוק, ומשם היהודים הועברו ליער הסמוך הרחוק שלושה קילומטרים בלבד מסטולין. הם נלקחו בקבוצות של 500 איש ושם נרצחו באכזריות והושלכו לבורות שנחפרו בעוד מועד. חולים וחלשים נרצחו בגטו עצמו וכן מסתתרים שנתפסו. כשלושים יהודים הצליחו לברוח ליערות. שני שליחים ששלחה המחתרת שפעלה בגטו אל הפרטיזנים שביערות נתפסו ונתלו. תוכנית מרד בגטו לא יצאה לפועל. 
מסתתרים ואוקראינים העידו שרבי משה מסטולין ובני משפחתו לא נוכחו בכיכר השוק בעת הטבח של אותו היום. יחידים מהם ספרו שהם הסתתרו בבית המרחץ לכשלושה ימים, ואז פרצה שריפה במקום ששרפה אותם בחיים.
לאחר השואה

בסיום מלחמת העולם השנייה, הובאו לסטולין בעלי מקצוע מתחומים שונים על מנת לשקם כלכלית את העיירה, שנפגעה בזמן המלחמה. בין התושבים החדשים שהגיעו היו גם יהודים.  בשנת 1999 הקהילה היהודית בסטולין הוכרה באופן רשמי וחוקי. הקהילה מיוצגת על ידי ארגונים יהודיים.
הנצחה וזיכרון

בשנת 1960 הוצב אובליסק במקום הקבר ההמוני, אך הוא הוסר לאחר מכן. בשנת 1993 הוקמה אנדרטת זיכרון ליהודי סטולין  במקום הירצחם. האנדרטה היא ספר פתוח שנכתב יידיש מצד אחד ורוסית מהצד השני, והיא הוזמנה לבקשתם של יהודי קייב. אנדרטה נוספת הוצבה באזור, פסל של אישה וילדה יהודיות.
לקריאה נוספת

סטולין, ספר זיכרון לקהילת סטולין והסביבה, א. אבטיחי וי. בן זכאי, תשי"ב
החסידות הליטאית מראשיתה ועד ימינו, ז. רבינוביץ, הוצאת מוסד ביאליק.
הערות שוליים

1 2 3 4  היסטוריה של סטולין, באתר השטעטל הווירטואלי (באנגלית)
1 2 3  סטולין, באתר יד ושם
| --- | --- |
בקרת זהויות :  NLI: 987007470506405171 
אנדרטת הנצחה ליהודי סטולין במקום בו נספו
צי האוויר השישי (לופטוואפה)

| --- | --- |
דגל פיקוד צי האוויר
דגל פיקוד צי האוויר
 פרטים
 מדינה:  גרמניה הנאצית גרמניה הנאצית
 שיוך:   לופטוואפה
 סוג:  חיל אוויר
 אירועים ותאריכים
 תקופת הפעילות:  5 במאי 1943 – 8 במאי 1945 (שנתיים)
 מלחמות:  מלחמת העולם השנייה
 פיקוד
 מפקדים:  ראו בהמשך
צי האוויר השישי (בגרמנית: Luftflotte 6) היה אחד היחידות שלחמו במסגרת הלופטוואפה במלחמת העולם השנייה.
היסטוריה

צי האוויר הוקם ב-5 במאי 1943 מ"פיקוד הלופטוואפה מזרח", והוא לחם בקרבות השונים בחזית המזרחית. פעילותו המשמעותית הראשונה הייתה בקרב קורסק, שם לחם בכפוף לקבוצת ארמיות מרכז. בספטמבר 1943 עבר צי האוויר לאזור מינסק, ובמהלך מבצע בגרטיון הוכה קשות על ידי חיל האוויר הסובייטי.
בינואר 1945 לחם צי האוויר במבצע ויסלה-אודר, ולאחר מכן סייע לכוחות שלחמו במצור על ברסלאו. על אף שהיו תחת פיקודו מספיק מטוסים, לא הצליח צי האוויר כמעט לפעול, עקב מחסור חריף בדלק. באפריל 1945 הוצב צי האוויר בדרום גרמניה, ולאחר כניעת גרמניה הנאצית ב-8 במאי 1945 פורק צי האוויר.
מפקדים

רוברט ריטר פון גריים, 5 במאי 1943 - 27 באפריל 1945.
אוטו דסלוך, 27 באפריל 1945 - 8 במאי 1945.
סדר הכוחות של הצי

| קורפוסי האוויר בשירות הצי> שם הקורפוס | קורפוסי האוויר בשירות הצי> שנות הצבה בצי | קורפוסי האוויר בשירות הצי>  | קורפוסי האוויר בשירות הצי>  |
| --- | --- | --- | --- |
| קורפוס האוויר הראשון (I. Fligerkorps) | 1945 (כחודשיים) |  |  |
| קורפוס האוויר השמיני (VIII. Fligerkorps) | 1944-1945 |  |  |
| קורפוס האוויר הרביעי (IV. Fligerkorps) | 1943-1944 |  |  |
קלאוס אבנר

| --- | --- |

 לידה:  8 באוגוסט 1964 (בן 60) וינה, אוסטריה 
 מדינה:  אוסטריה 
 מקום לימודים:  אוניברסיטת וינה 
 שפות היצירה:  קטלאנית, צרפתית, גרמנית 
 יצירות בולטות:  Hominid 
 www.klausebner.eu
 
קלאוס אֶבְּנֶר (בגרמנית: Klaus Ebner; נולד ב-8 באוגוסט 1964 בווינה, אוסטריה) הוא סופר ומתרגם אוסטרי. עוסק בכתיבת מסות, פרוזה וחיבורים בגרמנית, וכן שירה בגרמנית וקטלאנית.
ביוגרפיה

אבנר למד שפות רומאניות, בלשנות גרמנית ותרגום באוניברסיטת וינה ב-1982. בתקופה זו עבד במגזין ספרותי בווינה. בשנות ה-90 כתב בעיקר מאמרים וספרים בנושא תוכנה ורשתות מחשבים. ב-2001 למד בווינה כלכלה אירופאית, ובמקביל פרסם בגרמניה חיבור אודות האיסלמיזם באירופה, וסיפורים העוסקים בציוויליזציה המוסלמית. ב-2007 נסע לאנדורה במסגרת מלגת ספרות שקיבל מממשלת אוסטריה, וכתב מאמר אודות מדינה זו. בשנה זו פרסם אוסף ראשון של סיפורים קצרים, "Lose (Destinies)", עליו זכה בפרס ספרות אוסטרי לסופרים חדשים.
פרסים בהם זכה

2008 פרס לספרות מטעם ממשלת אוסטריה
2007 פרס "Wiener Werkstattpreis" לסופרים חדשים ומבטיחים (וינה)
2007 Premio Internazionale di Poesia Nosside, menzione (רג'ו די קלבריה)
2005 "Feldkircher Lyrikpreis"
2004 La Catalana de Lletres, menció (ברצלונה)
1988 פרס נוער לספרות
מיצירותיו > ספריו

Vermells, שירה, SetzeVents Editorial, Urús 2009, ISBN 978-8492555109
Hominide, המזרח תיכון, FZA Verlag, Wien 2008, ISBN 978-3950229974
Auf der Kippe, סיפורת, Arovell Verlag, Gosau 2008, ISBN 978-3902547675
Lose, סיפורים, Edition Nove, Neckenmarkt 2007, ISBN 978-3852511979
מיצירותיו > פרסומים בקטאלנית

El perquè de tot plegat, שירה, La Catalana de Lletres 2004, Cossetània Edicions, Barcelona 2005, ISBN 8497910982
קלאוס ברבי

| --- | --- |

 לידה:  25 באוקטובר 1913 הקיסרות הגרמנית 
 פטירה:  25 בספטמבר 1991 (בגיל 77) פייר-בניט, צרפת 
 מדינה:  גרמניה, בוליביה 
 השתייכות:  ואפן אס אס 
 תקופת הפעילות:  1935–1955 (כ־20 שנה) 
 דרגה:  האופטשטורמפיהרר 
 פעולות ומבצעים
 מלחמת העולם השנייה 
 עיטורים
 צלב הברזל  צלב ההצטיינות במלחמה 
 
קלאוס ברבי (בגרמנית: Klaus Barbie;‏ 25 באוקטובר 1913 – 25 בספטמבר 1991) היה פושע מלחמה נאצי, מפקד הגסטפו בעיר ליון שבצרפת, ובשל אכזריותו כלפי היהודים ולוחמי המחתרת כונה "הקצב מליון". מתום המלחמה עבד בגרמניה עבור ארגוני ביון מערביים, ובשנת 1955 נמלט לבוליביה ועבד כסוחר סמים. בשנת 1983 נעצר וגורש לצרפת, בשנת 1987 הורשע בביצוע פשעים נגד האנושות ונידון למאסר עולם. מת בכלא ממחלת הסרטן.